পর্তুগালের সম্রাটের বিশ্বকাপের এমন শুরু খানিকটা চমক জাগানিয়া। বিশেষত গেল আসরের পারফরম্যান্সের কথা মাথায় রাখলে। ২০০৬, ২০১০, ২০১৪ বিশ্বকাপেও গোল করেছেন রোনালদো। কিন্তু কোনোবারই একটির বেশি নয়। তিন বিশ্বকাপের ১৩ ম্যাচ মিলিয়ে তাঁর গোল ছিল তিনটি। সেখানে কিনা এবার প্রথম ম্যাচেই তিন গোল! সেটিও স্পেনের মতো দলের বিপক্ষে। অবিশ্বাস্য ফ্রি-কিকে হ্যাটট্রিক পূর্ণ করা গোলটি চলতি বিশ্বকাপের অন্যতম হাইলাইট হয়ে থাকবে। মরক্কোর বিপক্ষে লক্ষ্যভেদেও গোলক্ষুধার্ত এক সেন্টার ফরোয়ার্ডের প্রতিচ্ছবি।